## Sadarbība, veicot ikgadējo audžuģimenes vai specializētās audžuģimenes izvērtējumu

**Normatīvais regulējums**

***Audžuģimenes noteikumu 3.punkts:*** Bāriņtiesa, kuras darbības teritorijā deklarēta audžuģimenes vai specializētās audžuģimenes dzīvesvieta, ne retāk kā reizi gadā sadarbībā ar atbalsta centru izvērtē ģimenes locekļu savstarpējās attiecības, zināšanas un prasmes bērna aprūpē un pārbauda dzīves apstākļus, lai pārliecinātos, vai tie nav mainījušies, liedzot iespēju turpmāk veikt audžuģimenes vai specializētās audžuģimenes pienākumus.

***Ārpusģimenes aprūpes atbalsta centra noteikumu 12.12.punkts:*** Atbalsta centrs pēc bāriņtiesas pieprasījuma sniedz informāciju par audžuģimeni vai specializēto audžuģimeni, tai skaitā par bērnu, kā arī par sniegtajiem pakalpojumiem.

***Ārpusģimenes aprūpes atbalsta centra noteikumu 12.17.punkts:*** Atbalsta centrs izstrādā un īsteno audžuģimenes vai specializētās audžuģimenes atbalsta un tajā ievietotā bērna individuālās attīstības **plānu**;

|  |  |  |
| --- | --- | --- |
| **Sadarbība veidi** starp **audžuģimenes bāriņtiesu un atbalsta centru**  audžuģimenes vai specializētās audžuģimenes izvērtēšanā[[1]](#footnote-1)  **(ne retāk kā vienu reizi gadā)** | | |
|  |  |  |
| **Bāriņtiesa rakstiski** pieprasa atbalsta centram informāciju un **atbalsta centrs rakstiski** sniedz bāriņtiesai informāciju, t.sk., par audžuģimenes sadarbību ar atbalsta centra speciālistiem; **audžuģimenes atbalsta plānā** iekļautajām aktivitātēm un to izpildi[[2]](#footnote-2); norādes uz nepieciešamo atbalstu un informācija par audžuģimenes apmeklētajām mācību programmām un atbalsta grupām u.tml. | **Bāriņtiesa organizē starpinstitucionālas un starpprofesionālas sanāksmes**. Atbalsta centru var pārstāvēt vairāki speciālisti vai kāds no tiem, kurš visprecīzāk var raksturot audžuģimenes situāciju, resursus un iespējamos riskus, audžuģimenē vai specializētajā audžuģimenē ievietoto bērnu aprūpi un audzināšanu. | Pēc bāriņtiesas pamatoti izteikta pieprasījuma atbalsta centrs var iesaistīties **audžuģimenes dzīves apstākļu pārbaudē[[3]](#footnote-3)**. Šāda atbalsta centra iesaiste ir vērtējama, ņemot vērā katras konkrētās situācijas apstākļus, t.sk. ņemot vērā audžuģimenes vai specializētās audžuģimenes viedokli par atbalsta centra speciālistu klātbūtni dzīvesvietas apsekošanā.  Ja atbalsta centra speciālists piedalās dzīvesvietas apsekošanā, dzīves apstākļu pārbaudes aktā viņš parakstās kā apsekošanā piedalījusies nevis apsekošanu veikusi persona. |

1. Gan ikgadējā audžuģimenes izvērtēšanā, gan visos gadījumos, kad bāriņtiesai ir nepieciešams atkārtoti lemt par laulāto (personas) piemērotību audžuģimenes pienākumu veikšanai. [↑](#footnote-ref-1)
2. Lai veidotu vienotu pieeju audžuģimenes atbalsta plāna izstrādei ir sagatavoti metodiskie norādījumi, kas ietver gan plāna sagatavošanas procesa parakstu, gan veidlapu paraugus, gan palīgmateriālus. [↑](#footnote-ref-2)
3. Atbalsta centra darbība nav vērsta uz to, lai dublētu bāriņtiesu darbību. Proti, atbalsta centra darbinieku mērķis un uzdevums nav veikt audžuģimenes vai specializētās audžuģimenes kontroli vai uzraudzīšanu dzīvesvietas apsekojuma laikā, bet gan, ja nepieciešams piedalīties tajā, atbalsta sniegšanas nepieciešamības apzināšanai ģimenei un bērnam aspektā. [↑](#footnote-ref-3)